Kakerlakker på kjøkkenet, mugg på maten og møkkete kokker

Syv fastfoodsteder ble stengt på dagen og over halvparten av serveringsstedene fikk stryk da Mattilsynet sjekket hygiene og renhold i Oslos hurtigmatbransje.

10. apr. 2014 21:00 Sist oppdatert 11. april 2014

Et kjapt måltid på hjemveien kan ende i et langt og ubehagelig toalettbesøk. I hvert fall hvis en skal tolke rapportene fra Mattilsynets hittil mest omfattende kontroll av Oslos pølsekiosker, burgerrestauranter, pizzeriaer og bensinstasjoner.

Oppvaskmiddel eller gammel salsa? Bildet er fra mattilsynets rapport. Mattilsynet

Fra midten av januar og ut mars fikk nemlig 164 serveringssteder uanmeldt besøk av inspektører. Resultatene er lite appetittvekkende: 6 av 10 steder manglet påbudte renholdsrutiner. Totalt fikk 76 virksomheter ulike pålegg om å utbedre renhold, hygieneforhold og kjøletemperaturer. Av disse fikk 13 serveringssteder hastevedtak og ni virksomheter ble umiddelbart helt eller delvis stengt på grunn av helsefare.Denne uken ble resultatene av alle kontrollene oppsummert av matmyndighetene. Nedslående, konkluderer Mattilsynet i Oslo.

— Når vi stenger steder, er det fordi vi vurderer det som så alvorlig at de utgjør helsefare for kundene. Vi overrasket over at det var så mange alvorlige avvik i såpass mange virksomheter. Det vi ser går igjen er mangel på daglige renholdsrutiner og personlig hygiene, sier seksjonssjef Solveig Eriksrud i Mattilsynet.

Kakerlakker og mugg

Kummer og utstyr i matproduksjonen ble desinfisert med stålglansemiddel. Stedet strøk med glans i Mattilsynets-kontrollen. Mattilsynet

Virksomheter der man observerte både levende og døde kakerlakker, funn av mugg på matvarer og kjøkkenutstyr og serveringssteder der ansatte manglet både såpe og håndvask, er blant de groveste funnene. Svært mange utsettes for helsefare når det går for raskt i svingene hos hurtigmatbransjen, understreker Eriksrud. — Vi valgte å spre inspeksjonene på flere ulike serveringssteder, alt fra kaffebarer og pølsekiosker, til pizzarestauranter. Det er ikke de stedene der du spiser stor søndagsmiddag, men der du går for å få deg et raskt måltid. Vi vet at mange er innom slike steder i løpet av en uke, forklarer Eriksrud.

Skitne kjedesteder

Blant storkiosker og gatekjøkken som fikk pålegg om storrengjøring og innskjerping av hygienerutiner, var det mange med kjedetilknytning. Både Narvesen, Dolly Dimple's, Shell/7-eleven og Burger King har fått smekk av Mattilsynet.

- Kjedene har et mer omfattende system i ryggen og større forutsetninger for å ha alt orden i forhold til frittstående virksomheter, mener Eriksrud.

- Hva går galt når også kjedene må stenge?

— Vi har et sterkt inntrykk av at det er veldig personavhengig, hvem som er ansvarlig i den enkelte virksomhet. Vi har inntrykk av at man tar dette seriøst. Vi forventer at man bedrer rutiner og har mer oppfølging av den daglige driften og lærer opp de ansatte, ikke bare vasker ned.

Tar kun stikkprøver

Nå har alle stedene som ble stengt, fått grønt lys til å servere mat igjen. Samtidig er det mange steder som aldri får besøk av Mattilsynet, som oppgir at det finnes mellom 2000 og 3000 steder med serveringsbevilling i Oslo.

— Er det å spise junkfood en risikosport?

— Det har jeg ikke grunnlag for å si. Det er viktig å få med det i denne kampanjen var 51 steder hvor det ikke ble funnet noen avvik, sier Eriksrud.

Disse ble stengt:

Baguettehuset, Pilestredet 53

<b>Baguettehuset, Pilestredet: Huset litt for mye skitt og måtte stenge. Har foretatt rundvask og skjerpet rutinene. </b> Thomas Olsen

04.03.2014: Stengt på grunn av dårlig renhold og orden. Det manglet papir ved vask på personaltoalett. Vasken, såpe— og papirdispenserne var skitne. Beholdere med uemballerte lett bedervelige næringsmidler var oppbevart utildekket i skitten kjølebenk. Skuffer til næringsmidler og produksjonsutstyr var svært skitne (nedstøvet, smuler og gamle matrester). Det var inngrodd skitt i felles berøringspunkter som håndtakene, i gummipakninger og listene til kjølerne. Gamle matrester var innefrosset på bunn i kjøledisk. Synlig skitt og matrester på utstyr. Påleggsmaskin ble rengjort ca. to ganger i uka. Det manglet desinfeksjonsmidler, Det opplyses at desinfeksjon utføres med Suma Inox – stålglans.Etter at rutiner var strammet og alt rengjort, fikk stedet åpne igjen. - Vi åpnet samme dag, ikke noe problem. Mattilsynet kom og sjekket etterpå, forteller daglig leder Michael Tess.

- Hvorfor ble dere stengt?

— Det var småting, som vi fikset. Rutiner er forandret. Maten er veldig trygg, alltid, svarer Tess.

Bakeriet, Byporten, Jernbanetorget 6

Bakeriet Byporten. Thomas Olsen

11.03.2014: Manglende renhold og for lav temp i kjølemontere. Virksomheten har gjennomført en total nedvasking av lokalene. Det er blitt utført service av kjølemontere. Godkjent og åpnet igjen etter kort tid, men har nå lagt ned Byporten-filialen.

BIT Byporten

Bit Byporten. ASTRID LØKEN

18.03. 2014: Renholdet var svært dårlig. Oppbevaring av nystekte bakevarer ved siden av et søppelstativ. For høy temperatur på varene i salatdisken.Dårlig håndhygiene, såpedispensere og papirholdere var skitne.

BIT holdt stengt i noen dager, rengjorde lokalene og renoverer kjøkkenet samtidig. — Alt tilgjengelig mannskap er kalt inn for å rydde opp. Det vil også bli brukt ekstern hjelp som skal se på rutinene, uttalte styreleder Trond Grønvold i BIT Norge AS, Stedet er nå godkjent og har åpent.

Claus kafé, Bogstadveien 39

<b>Claus kafe, Bogstadveien: Stengt på grunn av farlige temperaturer dårlige hygienekunnskaper. </b> Thomas Olsen

27.01.2014: Ferdigstekt pizza ble oppbevart i ødelagt varmeskap, med 17–20 °C. Vaskekum på kjøkkenet brukt til både håndvask, oppvask av utstyr og vask av grønnsaker. Temperatur på varmtvannet ble målt til 69 °C. Uorden på lager i kjelleren. Frysevarer under tining var ikke merket med tinedato. Ikke eget toalett til personalet. Liten kjennskap til krav om internkontroll og næringsmiddelhygiene. Ved oppfølgingstilsyn 11.02 fikk stedet gjenåpne.— Vi holdt stengt i 10 dager fordi man krevde at vi satte inn to håndvasker til. Nå er alt på stell, det er bare blitt litt trangere her. Vi har alltid hatt fokus på å drive et rent og pent sted, og at maten smaker godt. Nå har vi satt oss inn i mye, og lært masse. Vi leier toalett i kjeller kun til våre ansatte nå. Det er litt håpløst når de krever at vi daterer åpning og siste holdbarhetsdato for et produkt som blir produsert kun for en dag. Vi lager for eksempel ny vaffelrøre hver dag. Men det er bare sånn det er, Vi må følge regelverket, selv om det blir mye ekstraarbeid, sier innehaver Claus Hygen.

Dolly Dimple's Majorstuen, Kirkeveien 64

<b>Dolly Dimple's Majorstuen: Stengt pga. skitt og dårlig hygiene. </b> Thomas Olsen

25.03.2014: Virksomheten fremsto som svært uhygienisk og dårlig organisert. Mattilsynet hadde mottatt to uavhengige bekymringsmeldinger fra gjester som mente at de ble syke av pizzaen her. Mangelfullt renhold. Det var bl.a. synlig ansamling av støv, størknet fett og matrester rundt pizzadisk, kjøleskuffer, dørhåndtak og på hyller, kniver og utstyr. Fant plastflasker med mugne matrester på innsiden. Isbitmaskin var særdeles skittent innvendig og utvendig. Ikke rutiner for temperaturkontroll av lettbedervelige pizzaingredienser. Håndvask i oppvaskavdeling i ustand. Observert at ansatte tilberedte pizza med hansker, men hanskene ble ikke skiftet ut ved berøring mellom ren og urene arbeidsoperasjoner.— Dette handlet om flere negative avvik, og summen av disse førte til stengning. Dette skyldes menneskelig svikt. Vi legger oss flate og beklager veldig - slik skal det aldri være hos oss. Vi har gått igjennom rutiner for denne avdelingen. Vi utbedret alle avvik, og åpnet igjen etter et døgn. Mattilsynet ga grønt lys etter ny inspeksjon, forklarer pizzakjedens områdeleder for Oslo, Victoria Haugland.

Papa Rosa, Østensjøveien 67

afp000700799-kofw0Q23tq.jpg Rolf Øhman

11.02.2014: Hastestengt fordi vann til vask av utstyr kun holdt 62 °C. Personaltoalettet var i rom som tørrvarelageret.Fikk opp temperaturen på vannet samme dag, slik at oppvasken fikk desinfiserende virkning. Siden bygget vegg mellom toalett og lager.

— Det var ikke en så alvorlig sak. Vi tilkalte rørlegger og fikk fikset problemet samme dag, forteller innehaver Mustapha Imad Ad-Din. Han har drevet pizzastedet på Østensjø siden 2011.

Mor Pizza & Kebab, Maridalsveien 205

afp000700800-oBV6O6IXki.jpg Rolf Øhman

28.01.2014: Hastestengt etter at det ble observert både levende og døde kakerlakker i hele virksomheten, spesielt under oppvaskbenker, under og bak kjøle/fryseinnretninger og i garderobeskap. Manglende renhold over hele lokalet, dårlig orden, blanding av rent og urent utstyr,Åpnet igjen for to uker siden, med godkjenning fra Mattilsynet.

— Vi holdt stengt i tre uker, der vi renset, vasket og malte gatekjøkkenet. Og så har vi hatt hjelp fra et firma som har fått bort skadedyr. Nå er det bra, helt rent og pent, opplyser innehaver Syeda Atia Rasool.

Delvis stengt:

7– Eleven, Hegdehaugsveien 28

7 – Eleven i Hegdehaugsveien Thomas Olsen

26.02.2014: Delvis stengt på grunn av kritiske hygienemangler. Håndvasken på personaltoalett var i ustand og manglet såpe og håndpapir. For dårlig oppvaskrutiner. Lokalene bar preg av slitasje og mangelfullt vedlikehold.Alle mangler rettet opp, rutiner innført – og kiosken åpnet igjen 27.02.

Tøyenkiosken, Tøyensenteret

Tøyenkiosken Thomas Olsen

17.02.2014: Måtte stoppe håndtering og omsetning av lett bedervelige næringsmidler pga. manglende driftshygiene, renhold, personlig hygiene og skadedyrsikring. Manglet internkontroll. Ansatte manglet kunnskap om driftshygiene.Alt rettet opp og fikk åpne matsalget igjen.

Omsetningsforbud:

Umiddelbar stans i salg av kjølevarer med for høy temperatur, kjøttvarer med ukjent opprinnelse, varer hvor siste forbruksdato var gått ut eller varer hvor det var stor fare for kryssforurensning.

Kaffebrenneriet avd. Skovveien 8

Omsetningsforbud for ferdig påsmurte baguetter pga. høy temperatur.

Grytelokket, Enebakkveien 393

Omsetningsforbud for 6 kg kylling pga. ukjent opprinnelse.

Vegan Loving hut, Fredensborgveien 29

Det ble funnet ca. 1 kg Maki-ruller med lett bedervelig fyll oppbevart i romtemperatur. Virksomheten kastet varene under inspeksjonen.

Statoil, Sørkedalsveien 8

Omsetningsforbud for div. varer pga., oppbevaring ved høy temperatur i kjøledisk. Også rødt lys for bruk av varer i fryser som var innfrosset i is dannet av kondensvann fra utstyret.

Vålerengakiosken, Strømsveien

Omsetningsforbud for 10 kg kjøttvarer pga. ukjent opprinnelse.

Dolly Dimple's Majorstuen, Kirkeveien 64

Omsetningsforbud for alle produkter som sto fremme i kjølebrønnene og kyllingfilet under tining pga. høy temperatur.

Mix Trosterud

Omsetningsforbud for en eske kyllingburger, en eske kjøttboller og en eske hamburgere, som ble oppbevart utildekket med fare for forurensning. Maten var synlig fryseskadet, inntørket skorpe. Kjøttboller lå i en handlepose i direkte kontakt med curryblader.

Shell/7-eleven Ullern Vest, Ullernchausseen 68B

Omsetningsforbud for grillpølser med utgått holdbarhetsdato, Siste forbruksdag 21.02. Totalt 9 kg.

Baguetter med kokt skinke og serranoskinke ble oppbevart i romtemperatur. Ble også pålagt å utbedre renholdsrutiner og oppbevaring av påsmurt mat.

Shell/7-eleven Ullern, Ullernchausseen 71

Omsetningsforbud for en eske med wienerpølser i kjøledisk – flere pølser hadde tydelig muggvekst. Ansatte kunne ikke si hvor lenge pølser var holdbare etter at de var tint.

Hastevedtak

Hos 13 inspiserte virksomheter ble det gitt pålegg uten forhåndsvarsling, såkalt hastevedtak. Det var rettet mot dårlig renhold og oppbevaring av varer ved feil temperatur. I disse sakene var det nødvendig å gripe inn raskt, for å hindre at helsefarlige produkter ble solgt. Se hvilke i grafikken øverst i saken.

Pålegg

76 serveringssteder har fått varsel fra Mattilsynet om at de er pålagt utbedringer som ikke er prekære eller helsefarlige. Se hvilke i grafikken øverst i saken.

Alt i orden

51 steder hadde velfungerende rutiner.

Her er listen:

Virksomheter med velfungerende rutiner eller bagatellmessige mangler

Pizza Pancetta Eilert Sundts Gate 13 Burger King Stovner Stovner senter Narvesen Nedre Slottsgt.17 Jafs Markaporten Ankerveien 117 Narvesen Vikaterrassene Ruseløkkveien 3 7-Eleven 7109 Saga Stortingsgata 28 7-Eleven 7067 Fr. Nansens plass Fridtjof Nansens plass 6 Burger King avd 5031 Klingenberg Klingenberggata 5 All in the mix- kiosk Trondheimsveien 153 Godt Brød Bislett Thereses gate 33 Espresso House St. Hanshaugen Bjerregaardsgate 2 McDonalds Karenslyst alle 11, 0278 Statoil, Skøyen Drammensveien 161 Mix Skøyen Narvesen Sjølyst, Karenslyst Allé 11 Kaffebrenneriet Karenslyst alle 20 Mr. Pizza Town Plogveien 4 Statoil, Brynseng Østensjøveien 32 Ultra Bryn kiosk Ultra Bryn Mr. Pizza Torshovgata 15 Åpent Bakeri Inkognito terrasse 1 Burger King Majorstuen Valkyriegata 13 7-eleven Th Meyersgate 42 McDonalds Frognerveien 1A Dennis Kebab Dronningens gate 27 Narvesen Vestli T-bane Narvesen 528 Stovner senter Dos Aker Kiosk Akersgata 2 Hovseter Pizzeria Hovseterveien 84 Narvesen Nationaltheatret jernbanestasjon Narvesen Continental 7-Eleven 7149 Abelhaugen Johanne Dybwads plass 1 McDonalds Torgny Segerstedsvei 11 Tiger AS avd. Sogn Torgny Segerstedts vei 11 Espresso House/United Bakeries Slemdalsveien 72 Espresso House Vindern/United Bakeries Slemdalsveien 63A 7-eleven Thereses gate 39 Joe & The Juice Messepromenaden 2 Narvesen Bøler T-bane Narvesen Bøler Senter Charlies Kebab Vogts gate 40 Gamle Dominos Pizza Vogts gate 39 Sagene Supergrill Maridalsveien 154 Deli de Luca, Holbergs Plass Holbergs gate 7 McDonalds Strømsveien 241A McDonalds Alna Senter Max Hamburger Tøyengata 2 Shell/7eleven Tøyen McDonalds Valkyriegata 11 7-eleven Bogstadveien 45 Narvesen Stortingsgata 24

Fakta Fakta Mattilsynet i Oslo gjennomførte 164 uanmeldte inspeksjoner i mindre virksomheter fra 15. januar til 31. mars. >Inspeksjonene omfattet: Fastfoodrestauranter Mindre restauranter og kafeer med enkel tilberedning Storkiosker Bensinstasjoner Kaffebarer >Mattilsynet undersøkte rutiner for: Kjølelagring Varmholding Tining Renhold Personlig hygiene Kryssforurensning Vis mer